open-index/open-wikipedia-markdown huggingface dataset:
Hisante la flagon en Iwo Jima

[eta|250ra|Statuo honore al la evento en la Memorejo de la Usonaj Marsoldatoj [Arlington.]]
**Hisante la flagon en Iwo Jima** estas historia foto prenita la 23-an de februaro 1945, fare de Joe Rosenthal. Ĝi prezentas kvin usonajn marsoldatojn hisante la flagon de Usono sur la Monto Suribaĉo dum la Batalo de Iwo Jima en la Dua Mondmilito.

La foto estis ege populara, represita en miloj da publikaĵoj. Poste, iĝis la nura foto gajninta la Premion Pulitzer por Fotado en la sama jaro kiel ĝia publikigo, kaj estis konsiderita en Usono kiel unu el la plej signifaj kaj rekoneblaj bildoj de la milito, kaj eventuale la plej reproduktita foto de ĉiuj epokoj.

De la ses viroj prezentitaj en la bildo, tri (Franklin Sousley, Harlon Block, kaj Michael Strank) estis mortigitaj dum la batalo. La tri postvivantoj (John Bradley, Rene Gagnon, kaj Ira Hayes) iĝis famuloj pro ilia identigo en la foto. La bildo poste estis uzita de Felix de Weldon por skulpti la Militmonumenton, situanta najbare al Arlingtona nacia tombejo tuj ekster Vaŝingtono.

## Fono 
eta|Monto Suribaĉo, en la suda pinto, en la insulo Iwo Jima
La 19-an de februaro 1945, kiel parto de strategio venki Japanion, Usono invadis Iwo Jima. Iwo Jima estis originale ne celo, sed la relative rapida falo de Filipinoj forlasis la amerikanojn kun pli longa atendata paŭzo antaŭ la laŭplanata invado de Okinavo. Iwo Jima situas duonvoje inter Japanio kaj Marianoj, kie amerikaj longdistancaj bombistoj troviĝis, kaj estis uzitaj de la japanoj kiel frua avertanta stacio, sendante avertojn de alvenantaj usonaj bombistoj al Japanio. La usonanoj, post kaptado de la insulo, senhavigis la japanojn de sia averta sistemo, kaj utiligis ĝin kiel krizan surteriĝo-strion por difektitaj bombistoj, ŝparante multajn usonajn vivojn.

Iwo Jima estas vulkaninsulo, formita kiel trapezo. Marsoldatoj sur la insulo priskribis ĝin kiel "grizan porkkotleton". La insulo estis peze fortikigita, kaj la invada usona mararmeo suferis la perdon de multaj personoj. La insulo estas regita de la monto Suribaĉo, neaktiva vulkana konuso troviĝinta en la suda pinto de la insulo. Saĝe, la insulo estas parto de la prefektejo de Tokio.

Taktike, la pinto de Suribachi estas unu el la plej gravaj lokoj sur la insulo. De tiu panoramo, la japanaj defendantoj povis precize ekvidi artilerion de la usonanoj, precipe la alteriĝaj strandoj. La japanoj kontraŭbatalis la plej grandan parton de la batalo en subteraj bunkroj kaj pilolujoj. Estis ne nekutime ke marsoldatoj batus senkonscie unu pilolujon por uzi obusojn aŭ flamĵetilon, kaj kelkajn minutojn poste japana infanterio eskapis en la pilolujo utiligante tunelon. La usona iniciato koncentriĝis je izolado kaj kaptado de Suribaĉo, celo kiu estis atingita la 23-an de februaro 1945, kvar tagojn post kiam la batalo komenciĝis. Malgraŭ kaptado de Suribaĉo, la insulo ne estis deklarita "sekura" ĝis 31 tagoj poste, la 26-an de marto.

Kategorio:Usono en la Dua Mondmilito
Kategorio:Japanio en la Dua Mondmilito
Kategorio:Fotoj
Kategorio:Flagoj
Kategorio:Verkoj de 1945
Flago de Venezuelo

La **nacia flago de Venezuelo** originas de 1811, la komenco de la batalo de la nacio por atingi la sendependecon. La baza dizajno inkludas horizontalan trikoloron de flava, blua, kaj ruĝa koloroj. Pliaj modifoj implikis inkluzive aron da steloj, multaj ŝanĝoj al la lokigo kaj nombro de steloj kaj inkludo de blazono ĉe la supra forlasita angulo.

eta|Unua flago de Venezuelo

La flago estas esence dizajnita de Francisco de Miranda por lia malsukcesa ekspedicio de 1806 por liberigi Venezuelon kaj poste adoptita de la Nacia kongreso de 1811. Ĝi konsistis el tri egalaj horizontaj strioj de flava, blua kaj ruĝa. La flago de Miranda ankaŭ estas la inspiro por la flagoj de Kolombio kaj Ekvadoro. Tiu origina dizajno unue estis hisita la 12-an de marto 1806 ĉe Jacmel, Haitio kiel la ekspedicio de Miranda.

## Similaj Flagoj 
[eta|[Flago de Kolombio]]
[eta|[Flago de Ekvadoro]]
[eta|Flago de [Hispana Haitio]]

## Vidu ankaŭ 
*Blazono de Venezuelo
*Nacia himno de Venezuelo

Venezuelo
Kategorio:Naciaj simboloj de Venezuelo
Příluka

Municipo **Příluka** situas en Ĉeĥio, regiono Pardubice, distrikto Svitavy, 12&nbsp;km okcidente de urbo Litomyšl. Vivas ĉi tie  ().

## Historio 
Nomo Prieluka ekestis de la esprimo preluka, kiu origine signis transiron de altaĵoj al la valo, kiu ĉi tie malfermiĝas kaj la transiron permesas. La unua mencio pri la vilaĝo devenas el la jaro 1391 kaj ĝia nomo tiam estis Prziluca. La nomo Příluka unue aperiĝas nur en la jaro 1837.

En la jaro 1454 Příluka apartenis al ĉi tiea senjoro Janek el Příluka. En tiuj tempoj proksime konstruis familio Kostka el Postupice novan burgon, ĉeĥe "nový hrad", kiel estis alinomita ankaŭ sub ĝi troviĝanta domaro Božij Duom je Nový Hrad, nun Nové Hrady. Post nuligo de feŭda sistemo en la 16-a jarcento alfalis parto de Příluka al la sinjorejo Nové Hrady. En tiu tempo estis ĉi tie fondita sinjora mastruma korto, nuntempa bieno n-ro 37. Dum la 17-a jarcento apartiĝis ankaŭ restinta parto de Příluka al la sinjorejo Nové Hrady.

## Loĝantaro 
## Memorindaĵoj 
Dominanto de la vilaĝo estas kapeleto de Sankta Maria, devenanta el tempo ĉirkaŭ la jaro 1700.

En la vilaĝo estas bela aro de gigantaj tilioj kaj du vilaĝaj fiŝlagoj.

## Turismo 
Tra la vilaĝo kondukas biciklismaj traceoj al la areo Toulovcovy maštale.

## Pluaj fotoj 

Přílucký dům.jpg|Domo kun municipa ofico, ĉambrego, municipa vendejeto Veselce
Kaple Panny Marie Karmelské.jpg|Kapelo de Virgulino Maria Karmela
Příluka čp.4.jpg|Domo n-ro 4
Příluka - pohled západní.jpg|Okcidenta vido al Příluka
Přílucké kroje.jpg|Popolkostumoj el Příluka
Vyhlídka u kaple.jpg|Belvidejo ĉe la kapelo
Příluka, house No. 44.jpg|Riparita bieno

## Eksteraj ligiloj 
* Oficiala paĝaro de mikroregiono Litomyšlsko  
* Paĝaro de Asocio de komunumoj Toulovcovy maštale 

Kategorio:Vilaĝoj en distrikto Svitavy
Kategorio:Municipoj en distrikto Svitavy
Kategorio:Setlejoj en Svitava montetaro
Nova Bach-Societo

La **Nova Bach-Societo** fondiĝis la 27-an de januaro 1900 en Lepsiko. Ĝi staras en la tradicio de la Bach-Societo, kiun fondis kvindek jarojn antaŭe i.a. Robert Schumann, Franz Liszt, Otto Jahn, Ignaz Moscheles, Carl von Winterfeld, Louis Spohr, Siegfried Wilhelm Dehn, Karl Ferdinand Becker kaj Moritz Hauptmann kun la celo de la publikigo de ĉiuj verkoj de Johann Sebastian Bach, la *Bach-Gesamtausgabe*.

Laŭstatute en 1900 la Bach-Societo malfondiĝis post pretigo de la *Bach-Gesamtausgabe* (eldono de la kompleta verkaro de Bach). Post tio Hermann Kretzschmar, Oskar von Hase, Martin Blumner, Siegfried Ochs, Joseph Joachim, Franz Wüllner kaj Gustav Schreck fondis la Novan Bach-Societon, por daŭre konatigi la verkojn de la Thomas-kantoro. 

Por tiu celo ĝi eldonas ekde 1904 la *Bach-Jahrbuch* (Bach-Jarlibro) kaj okazigas kaj subtenas Bach-Festivalojn. 

Post la Dua Mondmilito, dum kiam la agado parte paŭzis, La Societo reekprenis sian laboron. Ekde 1962 ĝis 1990, dum la tempo de la Germana Disdiviĝo, ĝi pluekzistis nedividite per egalrajte okupitaj estraroj, kies membroj devenis el la du germanaj ŝatoj same kiel el eksterlando.

## Prezidantoj 
* 1900–1924 Hermann Kretzschmar
* 1924–1930 Julius Smend
* 1930–1936 Walter Simons
* 1936–1945 Erwin Bumke
* 1945–1949 Karl Straube
* 1949–1975 Christhard Mahrenholz
* 1975– Hans Pischner

La nuna prezidanto de la Nova Bach-Societo estas teologo Martin Petzoldt. La rezidejo de la asocio estas la domo Bosehaus.

## Bach-festivaloj 
Ĉiun jaron la Nova Bach-Societo okazigas Bach-Festivalo je ŝanĝiĝaj lokoj. La 82-a Bach-Festivalo okazis ekde 20-a ĝis 30-a de septembro 2007 en Freiberg (Saksio) sub la devizo "Bach kaj Silbermann". La 83-a Bach-Festivalo okazis ekde 4-a ĝis 20-a de oktobro 2008 en Salcburgo sub la devizo "Bach gastante en Salcburgo". La 84-a Bach-Festivalo okazis ekde 7-a ĝis 16-a de aŭgusto 2009 en Mühlhausen (Turingio) sub la devizo "Bach war schon hier! Wann kommen Sie?" (Bach jam estis ĉi tie! Kiam venos vi?). 

## Eksteraj ligiloj 
*retejo de la Nova Bach-Societo
*Website des 82. Bachfestes in Freiberg 2007
*Website des 84. Bachfestes in Mühlhausen 2009

Kategorio:Muzikaj organizaĵoj
Kategorio:Organizaĵoj en Germanio
Kategorio:Baroka muziko
Kategorio:Johann Sebastian Bach
1515 Perrotin

'*1515 *Perrotin''''' estas asteroido de la asteroida zono.

## Malkovro 
Ĝi estis malkovrita la  de la franca astronomo André Patry elde la Observatorio de Nico.

## Nomo 
Ĝia nomo honoras la francan astronomon Henri Joseph Perrotin.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de André Patry
Kategorio:Astronomiaj objektoj malkovritaj en 1936
Schwaz

**Schwaz**  estas urbo en Tirolo, Aŭstrio. Ĝi estas la administra centro de samnoma distrikto Schwaz. En alteco de 535 ĝi situas ĉe la dekstra bordo de la rivero Inn kaj ĉe la grava fervoja linio inter Kufstein kaj Innsbruck.

Troviĝas en Schwaz malfrutogika paroĥa kirko (de 1502) kun du ĉefaj kaj du flankaj navoj; krome la domo *Fuggerhaus* kun feskoj, franciskana monaĥejo (1515) kun freskoza klostro. Mezepoke gravegas la ekspluato de arĝento. Sudeoste de Schwaz estas la ruino *Freundsberg*, ĉe la piedo de la monto *Kellerjoch* (2344 m). Nordueste, ĉe la alia flanko de la rivero Inn, estas la benediktana konvento de Fiecht, ueste la valo *Vompertal* kun la vilaĝo Vomp, la Kastelo Sigmundslust (15-a jc.) kaj kiel ekskursocelo la interkrutejo *Vomperloch*. Norde estas la monaĥejo *Georga Monto* kun pilgrimkirko (en alteco de 895 m sur roko inter arboj). 

## Gefiloj
*Maximilian Joseph von Tarnóczy, salcburga ĉefepiskopo
## Ĝemelaj urboj 
*  Mindelheim, Germanio 
*  Bourg-de-Péage, Francio 
*  East Grinstead, Britio
*  Sant Feliu de Guíxols, Katalunio, Hispanio 
*  Tramin, Italio
*  Verbania ĉe Lago Maggiore, Italio 
*  Trento, Italio
*  Satu Mare, Rumanio, urbo kun ĉirkaŭ 115 000 loĝantoj.

dosiero:Schwaz (Tyrol) from NE closer.jpg|Schwaz vidata de nordoriento, pli proksime
dosiero:2 schwazer kirchtuerme.png|du urbaj kirkaj turoj
dosiero:Eiblschrofen near Schwaz b 2007.jpg|Eiblschrofen proksime de Schwaz, vidata de norde
dosiero:Schloss Freundsberg 2008-08-16.JPG|kastelo Freundsberg 
 

Kategorio:Komunumoj de Tirolo
Senné (distrikto Veľký Krtíš)

**Senné** (hungare *Nógrádszenna* [nOgrAdsena]) estas vilaĝo kaj municipo en Slovakio.

## Situo 
Senné situas laŭ rojo, laŭ traira flankovojo. Veľký Krtíš troviĝas je 20&nbsp;km.

## Historio 
La unua mencio okazis pri la vilaĝo en 1249 en formo *"Seyna"*. La setlejo estis kampurbo inter la 13-a jarcento kaj 1554. Inter 1554-1593 ĝi apartenis al la Osmana Imperio. En 1828 loĝis tie 359 vilaĝanoj en 47 domoj. En 1910 laŭ la popolnombrado vivis en Nógrádszenna 314 homoj, (plejparte slovakoj). Ĝis Traktato de Trianon la komunumo apartenis al Hungara reĝlando, al Nógrád (reĝa departemento), al distrikto de Halič, poste al Ĉeĥoslovaka respubliko, dum la 2-a mondmilito kaj ekde 1993 al Slovakio. En 2001 vivis en Senné 263 homoj, (249 slovakoj).

## Vidindaĵoj 
* luterana preĝejo

Kategorio:Municipoj en distrikto Veľký Krtíš
Stadiono São Januário

**Stadiono Vasco da Gama**, pli konata kiel **São Januário** pro tio ke ĝi troviĝas ĉe strato São Januário, estas stadiono de futbalo de la teamo Klubo de Regatas Vasco da Gama. Ĝi estis inaŭgurita je la 21-a de aprilo, 1927, per matĉo inter Vasco kaj Santos, venkita de la vizitantoj.

La lasta renovigo okazis en 2012.

## Statuo de Romário 
En 2007 estis inaŭgurita bronza statuo en São Januário de fama futbala ludisto Romário, kiu unue futbalis por la teamo Vasco.

## Ne-sportaj okazaĵoj 
En 1935 estis realigita en la stadiono la *Unua Nacia Kongreso pri Edukado*. Ĉeestis la Ministro Gustavo Capanema, la brazila prezidento, Getúlio Vargas kaj centoj da edukistoj kaj studentoj, kiuj diskutis pri nacia edukado.

Ankaŭ en São Januário okazis la ĥoraj kantadoj de la muzikmajstro kaj komponisto Heitor Villa-Lobos, kiu en 1940 kunigis 40.000 lernantoj de Braziljo en ĥoro.

En tiu sama jaro, la stadiono okazigis popolkunveno omaĝe al la 1-a de majo, kie brazila prezidento Getúlio Vargas anoncis la 'Plifirmigo de Laborismaj Leĝoj', la unuaj laborismaj leĝoj de Brazilo. Getúlio dum la tutaj 1940-aj jaroj utiligis São Januário-n por siaj diskursoj.

La stadiono ankaŭ estis sidejo por la Defilo de la Sambaj Grupoj de Rio de Ĵanejro en la jaroj 1943 kaj 1945.

## Notoj kaj referencoj 
Kategorio:Konstruaĵoj en Rio-de-Ĵanejro
Kategorio:Stadionoj en Brazilo
Kategorio:Futbalo en Brazilo
Kategorio:Somera Olimpiko 2016
Kategorio:Konstruaĵoj finitaj en 1927
Kategorio:1927 en Brazilo
Pál Hajdu

**HAJDU Pál** estis hungara ĵurnalisto naskita en Máramarossziget la 10-an de decembro 1896 kaj mortinta en Sovetunio en 1937. 

## Biografio
Pál Hajdu estis ano de Galilei Kör jam kiel studento. En 1914 li enpaŝis la Socialdemokratian Partion. En 1918 li aliĝis al kontraŭmilita movado. Li apartenis al la fondintoj de la Hungara Komunista Partio, li estis kunlaboranto de la *Vörös Újság*. Li publikis en la gazeto *Ifjú Proletár*. Dum la konsilantara respubliko li estis komandanto de bataliono de Ruĝa Armeo. Poste oni komandis lin por dekjara malliberejo (4-a de junio 1920), sed post du jaroj li laŭ ŝanĝagordo povis iri en Sovetunio. Unue li laboris en la *Instituto Marx–Engels–Lenin*, de 1929 li estis respondecredaktoro de la revuo *Sarló és Kalapács* (1930–32), redakciano (1932–36). Li gvidis la hungarlingvajn elsendojn de la radio Moskvo (1933–37). Oni ne scias, kio okazis ĉe li poste.

## Fonto
Magyar Életrajzi Lexikon

Hajdu, P.
Kategorio:Transilvaniaj hungaroj
Enharmono

**Enharmonaj tonoj** estas en la muziko kompozicia praktiko, interpreti tonaltojn kiel aliaj tonaltoj, se ili en la egalŝtupa agordo havas la saman altecon, tamen aliajn nomojn (kaj aliajn signifojn). Ekzemple oni povas rigardi *F♯* kiel *G♭* aŭ *B♯* kiel *C*. Per tio la muzika kunteksto kaj la funkcio de la tonoj estas ŝanĝeblaj, ekz. por okazigi la ŝanĝon en alian tonalon (modulado).

La dek du dutoj de la alsupra, kromate riĉigita C-maĵora gamo en la dua notliniaro estas enharmone intermiksataj, la tonoj starantaj unu super la alia markas la saman tonlokon (vd. malsupren) kaj sonas en egalŝtupa agordo egale:

::align=left

Jen la malsaman nomoj por la dek du tonoj de la egalŝtupa gamo; originaj tonoj estas reliefigitaj:

::

Ĝustadire en multaj agordoj enharmona intermikso de la du nomataj tonoj sen aŭdebla disŝovo ne estas ebla. Ekzemple D♯ en pura agordo kaj meztona agordo estis pli malalta ol ĝi enharmone intermiskita malo E♭. En pitagora agordo tamen D♯ estas pli alta ol E♭. Se oni ludas pecon kun enharmono sur meztone agordita klaviceno, la enharmono ne estas realigebla. La modrna aserto, ke la rezultaj entonigoj estas intencitaj de komponisto aŭ muzikisto, estas malĝusta. Vd. Meztona agordo - Historio.

## Historio de enharmono 
**Enharmono** estis en la antikva muzikteorio diatonismo kaj kromatismo nomo por iu speco de gamformado. La muzikteorio de la renesanco reekprenis la nocion kaj uzis ĝin malsame. En la renesanca muziko ni do trovas du signifojn.

* Unuflanke en la deknaŭŝtupa agordo de Guillaume Costeley per *enharmonaj tonoj* oni nomis tonojn malsame altajn.
* Aliaflanke en la samtempaj liutagordoj nomataj egalŝtupaj ekzistis *enharmono* kun pokaze la samaj tonlokoj.
Je la fino de la 17-a jarcento la *bontemperitaj agordoj* ebligis ĉiujn *enharmonajn intermiksojn* sur pokaze la samaj tonlokoj. Per la ebleco, – trans la limigoj de la meztonaj agordoj – uzi ankaŭ *C♯* kaj *D♭*, *E♭* kaj *D♯*, *F* kaj *E♯*, *F♯* kaj *G♭*, *G♯* kaj *A♭*, *B♭* kaj *A♯* same kiel *C* kaj *B♯* enharmona ne nur en melodia, sed ankaŭ en harmonia kunteksto, staris nun ĉiuj tonaloj de la kvintociklo kaj ties akordoj eĉ por *unu* muzikaĵo je dispono.

En la plua evoluo al sentonaleco (aparte en la dekdutonismo kaj la postsekva seria komponmaniero) enharmono tamen perdis sian ĝistiaman funkcian gravecon. Enharmonaj aliinterpretadoj ofte celis nur kiel eble konkretan notadon kaj malpli harmonian aliinterpretadon de tono. Konsekvence oni inventis novajn, dekduŝtupajn notacisistemojn kaj uzi ĝin en la praktiko, kiuj enhavis neniujn enharmonajn tonojn.

Tipaj ekzemploj por *Enharmono*:

## Referencoj 
## Eksteraj ligiloj 
* Max Weber: *Chromatik und Enharmonik*
* Chromatische und enharmonische Musik und Musikinstrumente im 16. & 17. Jahrhundert 
* Guillaume Costeley: *Seigneur dieu ta pitié*, enharmonische *Chanson* (Noten ohne Text und Tonaufnahme) 
* Enharmonik und vagierende Akkorde 
* Essay mit Analysen eines Enharmonik-Beispiels bei Chopin  (PDF-Datei; 473 kB)

Kategorio:Agordoj (muziko)
Kategorio:Gamoj
Stadiono Maracanã

**Estádio Jornalista Mário Filho**, pli konata kiel **Maracanã**, (*"kiu similas sonorileton"* en tupia-gvarania lingvo, pro sono el birdoj kiu vivis tie), estas futbala stadiono kiu lokiĝas en Rio-de-Ĵanejro. Oni inaŭguris ĝin en 1950, kaj ĝi estis uzita por la Mondpokalo de tiu jaro. De tiam, Maracanã estas scenejo de grandaj momentoj en brazila kaj monda futbalo, kiel la mila golo de Pelé, finaj ludoj de Futbala Brazila Ĉampioneco, Copa Libertadores, la unua Kluba Mondpokalo de FIFA. Ĝi estis unu el konkuraj lokoj de Tut-Amerikaj Ludoj de 2007. En junio 2014 ĝi estas unu el pluraj konkursejoj de la Futbala Mondpokalo 2014, kaj la finala matĉo okazos en la stadiono. Du jarojn poste, sidejos tie la futbalo, kaj la malferma kaj ferma ceremonioj de la Somera Olimpiko 2016. La aktuala kapacito estas 82&nbsp;238 personoj, estas la plej granda stadiono en Brazilo. La lasta renovigo okazis en 2013.

## Notoj kaj referencoj 
Kategorio:Stadionoj en Brazilo
Kategorio:Futbala Mondpokalo 2014
Kategorio:Somera Olimpiko 2016
Kategorio:Konstruaĵoj en Rio-de-Ĵanejro
Lago Beyşehir

**Lago Beyşehir ** estas la tria plej granda lago de Turkio, situanta en la okcidenta rando de Meza Anatolio en Provinco Isparta kaj Provinco Konya, inter la lokoj Beyşehir kaj Seydişehir. 

La lago havas surfacon de 651&nbsp;km², longon de 45&nbsp;km, plej larĝan parton kun 25&nbsp;km. Ĝia maksimuma profundo estas 10&nbsp;m. En la ĉirkaŭo troviĝas altaĵoj kun pli ol 2000 metroj. La laga akvonivelo estas 1.115&nbsp;m super la marnivelo. La lago havas kelkajn insulojn (ekz. İğdeli, Akburun, Kızkulesi, Mada, Yılanlı kaj Külbent) kaj abundon je fiŝoj en la dolĉakvo.

Oni uzas la akvon por akvumo la altebenaĵon Konya. La lagoakvo venas el precipitaĵoj.

Beyşehir
Kategorio:Naciaj parkoj de Turkio
Kategorio:Provinco Isparta
Kategorio:Provinco Konya
Rudolf Halász

**HALÁSZ Rudolf** estis hungara komponisto, tekstopoeto naskita en Nadjvarado la 15-an de junio 1907 kaj mortinta en Budapeŝto la 5-an de majo 1981.

## Biografio
Rudolf Halász redaktis la programojn de *Moulin Rouge* kaj dum dudekkvin jaroj li komponis plurajn operetojn kaj kanzontekstojn. Li laboris kun la orkestro Chappy gvidita de Jenő Orlay.

## Verkoj
**Don Pedro* (muzikludo al teksto Jenő Horváth);
**Csintalan csillagok* (opereto);
**Fityfirity* (opereto, Nagyszalonta).

## Liaj plej konataj kanzonoj
**A haja szőke volt*; *Este fess a pesti nő*; *Lehet könny nélkül sírni*; *Csak a szépre emlékezem*; *Nem zavarom tovább*; *Mister Bill*; *Mellékutcán*; *Még ma éjjel boldoggá tehetsz Bébi*; *Csendes utcán*; *Ki tudja még talán*.

## Fonto
Magyar Életrajzi Lexikon

Kategorio:Hungaraj komponistoj
Kategorio:Hungaraj tekstopoetoj
Kategorio:Transilvaniaj hungaroj
1517 Beogrado

**1517 Beogrado** estas malgranda malhela asteroido de la asteroida zono.

## Malkovro 
Ĝi estis malkovrita la  de la serba astronomo Milorad B. Protić.

## Nomo 
Ĝi ricevis la nomon Beogrado, urbo elde kies observatorio ĝi estis malkovrita kaj naskiĝurbo de la malkovrinto.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Beogrado
Kategorio:Malkovrita de Milorad B. Protić
Kategorio:Astronomiaj objektoj malkovritaj en 1938
Flago de Grenado

eta
La **nacia flago de Grenado** estis adoptita post la sendependeco disde Britio, la 7-an de februaro 1974. La ses steloj en la ruĝa limo reprezentas la ses paroĥojn de la lando, kun la meza stelo, ĉirkaŭita per ruĝa disko, signifante la ĉefurbon, Sankta Georgo. La simbolo en la his-flanko reprezentas la muskaton, unu el la ĉefkultivaĵoj de Grenado. Ĝi ankaŭ reprezentas ligon al la iama nomo de Grenado, kiu estis la "Mezkoridoro de Spico".

La kolorokombinaĵo de ruĝa, ora, kaj verda, en la flago estas reprezentanto de la afrika identeco de la lando (vidu panafrikaj koloroj). Ruĝa signifas kuraĝon kaj viglecon, flava por saĝeco kaj varmeco, kaj verda por vegetaĵaro kaj agrikulturo.

Grenado
Kategorio:Naciaj simboloj de Grenado
Ruĝbeka perdriko

La **Ruĝbeka perdriko** (***Arborophila rubrirostris***) estas mezgranda birdo de la familio de Fazanedoj de la ordo de Kokoformaj kaj subfamilio de Perdrikenoj.

Ĝi troviĝas nur en Indonezio kiel endemio de la montoj de la insulo de Sumatro. Ties natura habitato estas subtropikaj aŭ tropikaj humidaj arbaroj de malaltaj teroj kaj montararbaroj.

Temas pri specio kun tre malhelbrunaj dorso kaj brusto, iom skvameca, blankeca ventro tre nigromakulita, ĉefe en flankoj kaj kapobildo konsista je ruĝa okulringo kaj nigreca kapo, blanka mentono kaj nigrablanka punkteca gorĝareo.

## Referencoj 
* BirdLife International 2004.  Arborophila rubrirostris.   2006 IUCN Ruĝa Listo de Minacataj Specioj. Konsultita la 10an de julio de 2007.

Kategorio:Kokoformaj
Kategorio:Fazanedoj
Kategorio:Birdoj de Azio
Flago de Surinamo

eta|250px
La **Nacia flago de Surinamo** estas formita de kvin horizontalaj strioj el verda (pinto, duobligas larĝon), blanka, ruĝa (kvarobla larĝo), blanka, kaj verda (duobligas larĝon) koloroj. Ekzistas granda flava, kvin-pinta stelo centrita en la ruĝa bendo.

La flago estis adoptita la 25-an de novembro 1975, post la sendependeco de Surinamo. La stelo reprezentas la unuecon de ĉiuj etnoj, la ruĝa por progreso kaj amo, la verda por espero kaj fekundeco, kaj la blanka por paco kaj justeco.

## Unua flago 1959–1975 
eta|Antaŭa flago de Surinamo (1959-1975)
Post la subskribo de la Ĉarto por la Reĝlando Nederlando je la 15a de decembro 1954, Surinamo bezonis propran oficialan flagon kaj himnon.

Noni Lichtveld dezainis flagon, kaj ĝi akceptiĝis en 1959. Ĝi havis blankan fonon kun kvin steloj de malsamaj koloroj konektataj per elipso, kiu reprezentis la grandajn etnojn de la loĝataro de Surinamo. La elipso reprezentis harmonian rilaton inter ili.

Tamen la loĝantaro kritikis la flagon pro tio, ke ĝi emfazas etnajn malsamojn anstataŭ nacia unueco de Surinamanoj. Ĝi ŝanĝiĝis al la nuntempa flago en 1975 post tutlanda konkurso.

## Referencoj 
Surinamo
Kategorio:Naciaj simboloj de Surinamo
Mohamed Bouazizi

**Mohamed Bouazizi** (arabe: **محمد البوعزيزي**) estis juna tunizia strata vendisto, kiu memmortigis sin kiel protesto je polica mistraktado (konfiskado de venditaj varoj). Lia morto ekis la tunizian stratan revolucion de 2011.

Bouazizi, kiu finis universitaton, ne trovis laborlokon, devis sin vivteni per vendado de vegetaĵoj sur la strato. Post kiam la polico konfiskis en Sidi Bouzid liajn varojn kaj batis lin (li ne havis permeson je vendado), li brulmortigis sin je la 17-a de decembro 2010, mortonta je la vundoj la 4-an de januaro en 2011. Lia morto ekis stratajn amasprotestojn tra la lando, finfine kondukante al rezigno de tunizia prezidento Zine El Abidine Ben Ali.

Kategorio:Historio de Tunizio
Kategorio:Tunizianoj
Kategorio:Sinmortigintoj
Kategorio:Sinbruligintoj
Kategorio:Saĥarov-Premio gajnintoj
Flago de Sankta Vincento kaj la Grenadinoj

eta|250px|
La **nacia flago de Sankta Vincento kaj la Grenadinoj** estis adoptitaj la 21-an de oktobro 1985. Ĝi estas kunmetita de tri vertikalaj grupoj el blua, flava kaj verda (la flava bendo prenas duonon de la larĝo de la flago) kun tri diamantoj centrite en la flava bendo kaj aranĝita en V kiu signifas Vincento. Tiuj diamantoj memorigas Sanktan Vincenton kiel la "gemoj de Antiloj". Blua reprezentas la tropikan ĉielon kaj la kristalajn akvoamasojn, flavaj strioj por la oraj granatlikvorosabloj, kaj verdaj standoj por la abunda vegetaĵaro de la insuloj.

La antaŭaj flagoj havis realisman palmfolion dekoraciita kun la blazono de Sankta Vincento kaj Grenadinoj.

Sankta Vincento kaj Grenadinoj
Kategorio:Naciaj simboloj de Sankta Vincento kaj Grenadinoj
Skvambrusta perdriko

La **Skvambrusta perdriko** (*Arborophila chloropus*) estas mezgranda birdo de la familio de Fazanedoj de la ordo de Kokoformaj kaj subfamilio de Perdrikenoj. Ĝi estis foje lokigita en genron *Tropicoperdix*. Probable formas superspecion kun *A. merlini* kaj *A. charltonii*, sed la taksonomio de tiuj tri formoj estas malbone konata kaj postulas revizion; nuna specio estis konsiderata raso de *A. charltonii*.

Ĝi troviĝas en Kamboĝo, Ĉinio, Laoso, Birmo, Tajlando kaj Vjetnamio.

Temas pri 30 35&nbsp;cm longa perdriko. Ĝi estas tre strieca kaj kamufla birdo, kun malhelbrunaj krono, nuko, brusto, dorso, flugiloj kaj mallonga vosto. La brusto montras fajnan striecon kiu similas skvamecon, kio nomigas la specion. Ankaŭ suba brusto, dorso, flugiloj kaj vosto estas striecaj. La kolo estas flaveca kun tre fajna nigra punkteco. Estas iom da ruĝeca brido kaj en vizaĝo videblas tre markataj blankaj superokula strio kaj vangomakulo tre nigrapunktaj. La kruroj estas flavaj.

Ĝi manĝas ĉefe semojn kaj insektojn.

De tiu orientalisa specio kutime oni agnoskas kvin subspeciojn kiuj estus la jenaj:
* nomiga *chloropus* (Blyth, 1859) - sudcentra Ĉinio (suda Junano) suden al Birmo (suda al norda Tenaserimo) kaj okcidenta Tajlando. 
* *peninsularis* Meyer de Schauensee, 1941 - sudokcidenta Tajlando. 
* *tonkinensis* (Delacour, 1927) - norda Vjetnamio. Ŝajne intermeza, kaj povus fakte aparteni al Kaŝtanbrusta perdriko, *A. charltonii*.
* *olivacea* (Delacour & Jabouille, 1928) - Laoso kaj Kamboĝo.
* *cognacqi* (Delacour & Jabouille, 1924) - suda Vjetnamio.

## Referencoj 
* BirdLife International 2004.  Arborophila chloropus .   2006 IUCN Ruĝa Listo de Minacataj Specioj. Konsultita la 10an de julio de 2007.

Kategorio:Kokoformaj
Kategorio:Fazanedoj
Kategorio:Orientalisa faŭno
Kategorio:Birdoj de Azio
Flago de Sankta-Kito kaj Neviso

eta|
[eta|Flago de [Neviso]]
La nacia flago de Sankta Kito kaj Neviso estis adoptita la 19-an de septembro 1983, konsistante el du blankaj steloj sur diagonala bendo, kun flava apartigante fonokolorojn de verda kaj ruĝa. Ĝi estis la alloga eniro en loka konkurado. La flago enhavas la tutafrikajn kolorojn, kvankam oficiale la koloroj ricevis malsaman signifon:
Verda, la fekundeco de la insulo. Ruĝa la bataloj de la sklavoj en koloniismo ĝis sendependeco. Flava: sunbrilo. Nigra, la afrika heredaĵo de la homoj. Blankaj steloj: espero kaj libereco.

## Flago de Neviso 
La flago de Nevis- insulo asimilas la flagon de la Federacio de Saint Kitts and Nevis en la supra maldekstra angulo.

La ora kampo signifas sunbrilon. La centra triangulo reprezentas la konusan formon de Neviso, kie la bluo estas la oceano; la verda estante la verdaj deklivoj de la insulo; kaj la blanka estante la nuboj kiuj kutime ornamas Nevis Peak.

Sankta-Kito kaj Neviso
Kategorio:Naciaj simboloj de Sankta-Kito kaj Neviso
Flago de Antigvo kaj Barbudo

eta
La **nacia flago de Antigvo kaj Barbudo** estis adoptita la 27-an de februaro 1967, kaj estis dizajnita de nacie konata artisto kaj skulptisto, Sir Reginald Samuel. La altiĝanta suno simbolas la tagiĝadon de nova epoko. La koloroj havas malsamajn signifojn, la nigra estas por la afrika deveno de la homoj, la blua por espero, la ruĝa por energio aŭ dinamiko de la homoj. La sinsekva tinkturado de flava, blua, kaj blanka (de la suno malsupren) ankaŭ signifas la sunon, maron, kaj sablon. La bluo ankaŭ reprezentas Karibion, kaj la V-formo estas la simbolo de venko.

La flago originas de la atingo de aŭtonomio en 1967. Ĝi estis la alloga dizajno en konkurado kiun pli ol 600 lokaj homoj eniris. La dizajnisto kaj gajninto estis Sir Reginald Samuelo.

La ŝtatoflago, kiu estas uzita nur fare de la nacia marborda gardistaro, konsistas el blanka kampo, ruĝa kruco, kaj la ŝtatflago en la kantono.

Antigvo kaj Barbudo
Kategorio:Naciaj simboloj de Antigvo kaj Barbudo
Flago de Bahamoj

eta

La **ŝtata flago de la Bahamoj** havas nigran triangulon direktitan dekstren, kaj tri striojn de marbluo, oro, kaj marbluo. La flago estis adoptita la 10-an de julio 1973, la tago de sendependiĝo de la lando.

## Dezajno 
La koloroj havas kulturan, politikan, kaj regionan signifojn. La oro referencas la brilantan sunon – kaj aliajn terajn naturajn provizaĵojn – dum marbluo reprezentas la akvon ĉirkaŭ la lando. La nigro estas simbolo de "forto" de la bahama popolo, kaj la formo egallatera triangulo donas senson de ilia rezoluta eco por kultivi la abundajn naturajn provizaĵojn sur la tero kaj en la maro.

La oficialaj koloroj estas:

## Historiaj flagoj 
## Maraj flagoj 

Civil Ensign of the Bahamas.svg|neniu|eta|Civila postflago
Civil Jack of the Bahamas.svg|neniu|eta|Civila antaŭflago
Naval Ensign of the Bahamas.svg|neniu|eta|Mararmea antaŭflago
Government Ensign of the Bahamas.svg|neniu|eta|Registara flago

## Referencoj 
bahamoj
Kategorio:Naciaj simboloj de la Bahamoj
Kaŝtanbrusta perdriko

La **Kaŝtanbrusta perdriko** (*Arborophila charltonii*) estas mezgranda birdo de la familio de Fazanedoj de la ordo de Kokoformaj kaj subfamilio de Perdrikenoj. Foje estis lokigita en genron *Tropicoperdix*. Probable formas superspecion kun la Skvambrusta perdriko, *A. chloropus*, kaj la Vjetnama perdriko, *A. merlini*, ambaŭ el kiuj estis konsiderataj rasoj de nuna specio; taksonomio de tiuj tri formoj estas malmulte konata kaj postulas revizion; *A. chloropus tonkinensis* ŝajne estus intermeza, kaj povus fakte aparteni al tiu ĉi specio.

Estas perdriko kun tre markata **bruna brustomakulo** (kaŝtankolora), kiu nomigas la specion. En kapo estas malhelbruna strieca krono, malhela okulringo inter blankaj superokula strio kaj mustaĉa al vanga zono, krom blankeca orelmakulo. La kolo estas blankanigra punkteca. Dorso, flugiloj, mallonga vosto, suba brusto kaj ventraj flankoj estas kamufle tre striecaj blankanigre. La centra ventro estas helbruna al ruĝecbruna. La kruroj estas flavecaj.

Ĝi troviĝas en Indonezio, Malajzio, Birmo, Tajlando kaj Vjetnamio. Ties natura habitato estas subtropikaj aŭ tropikaj humidaj arbaroj de malaltaj teroj. Ĝi estas minacata pro habitatoperdo.

Oni agnoskas kutime tri subspeciojn kiuj estas la jenaj:
* nomiga *charltonii* (Eyton, 1845) - suda Tajlando kaj suda Birmo al duoninsula Malajzio.
* *atjenensis* (Meyer de Schauensee & Ripley), 1940 - Aceho, en norda Sumatro; malnovaj vidaĵoj de suda Sumatro, valideco de tiu raso *atjenensis* estas dubinda.
* *graydoni* (Sharpe & Chubb, 1906) - Sabaho, nordorienta Borneo. 

## Referencoj 
Kategorio:Kokoformaj
Kategorio:Fazanedoj
Kategorio:Birdoj de Azio
Flago de Jamajko

eta|250px
La **nacia flago de Jamajko** estis adoptita la 6-an de aŭgusto 1962 kiu estis la origina Jamajka Sendependec-Tago. La lando akiris sendependecon de la Federacio de la Centramerikaj Insuloj. La flago konsistas el orkoloro aŭ Andreokruco, kiu dividas la flagon en kvar sekciojn: du el ili verda (pinto kaj fundo) kaj du nigraj.

La nuna dizajno venas de nacia konkurso. Ĝi estis originale dizajnita kun horizontalaj strioj, sed tio estis konsiderita tro simila al la flago de Tanganjiko, kaj tiel la Andrea kruco estis anstataŭita. Nigra, verda, kaj ora estas tutafrikaj koloroj. Pli frua interpreto de la koloroj estis: oro memorigas la luman sunon, nigra reflektas afliktojn, kaj verda reprezentas la teron. Tamen, estis ŝanĝita la koloro nigra reprezentanta la forton kaj kreivon de la homoj, flava por la ora sunbrilo kaj verda por la abunda vegetaĵaro de la insulo.

Jamajko
Kategorio:Naciaj simboloj de Jamajko
1518 Rovaniemi

'*1518 *Rovaniemi''''' estas asteroido de la asteroida zono.

## Malkovro 
Ĝi estis malkovrita la  de la finnlanda astronomo Yrjö Väisälä elde la Observatorio de Iso-Heikkilä en Turku.

Ĝi estis sendepende remalkovrita la 21-an de oktobro elde la Reĝa observatorio de Belgio de Uccle far de la belga astronomo Eugène Joseph Delporte kiu anoncis pli frue la malkovron.

## Nomo 
Ĝi ricevis la nomon de la finnlanda urbo Rovaniemi.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Yrjö Väisälä
Kategorio:Astronomiaj objektoj malkovritaj en 1938
Vjetnama perdriko

La **Vjetnama perdriko**, *Arborophila merlini*, estas mezgranda birdo de la familio de Fazanedoj de la ordo de Kokoformaj kaj subfamilio de Perdrikenoj. La taksonomio de la tri skvambrustaj perdrikoj de malaltaj teroj estas konfuza, kaj tiele tiu specio estis foje traktata kiel subspecio de Skvambrusta perdriko (*A. chloropus*), aŭ ambaŭ estis kunigitaj kun la Kaŝtanbrusta perdriko (*A. charltonii*). 

Ĝi estas endemia specio de loĝantaj birdoj en Vjetnamio en densaj humidaj arbaroj de malaltaj teroj de centra Anamo.

Oni agnoskas kutime du subspeciojn kiuj estas la jenaj:
* *merlini* (Delacour & Jabouille, 1924) – interno de centra Vjetnamio. 
* *vivida* (Delacour, 1926) – marbordaj montetoj de centra Vjetnamio. 

## Aspekto 
Tiu specio estas 29 cm longa, kun la ino iom pli malgranda ol la masklo. La masklo pezas ĉirkaŭ 290 g kaj la ino 250 g. 

La Vjetnama perdriko havas fajnastriecan brunan dorson. Ties kapo estas pala (ĉefe blankaj superokula kaj mustaĉavanga strioj) excepte pro brunaj krono kaj orelkovriloj. Ĝi havas **skvamecan supran bruston**, kaj ne havas la brunan koloron de siaj parencoj, kaj la resto de la subaj partoj estas sablokolora kun malhelaj sagoformaj markoj en flankoj. Ambaŭ seksoj havas similajn plumarojn. Okulringo kaj kruroj estas ruĝaj.

La alvoko estas serio de klaraj fajfoj.

## Kutimaro kaj statuso 
Tiu malbone konata kaj timida specio manĝas en malgrandaj aroj semojn, berojn kaj termitojn. 

Ĝi estas minacata pro habitatoperdo pro senarbarigo kaj estas limigita al du malgrandaj areoj de Anamo.

## Referencoj 
* Madge kaj McGowan, *Pheasants, Partridges and Grouse* ISBN 0-7136-3966-0

Kategorio:Kokoformaj
Kategorio:Fazanedoj
Kategorio:Birdoj de Azio
Sumatra perdriko

La **Sumatra perdriko** aŭ Grizbrusta perdriko (***Arborophila sumatrana***) estas mezgranda birdo de la familio de Fazanedoj de la ordo de Kokoformaj kaj subfamilio de Perdrikenoj. 

Ĝi troviĝas en Indonezio (de kies insulo Sumatro devenas la latina scienca nomo kaj unu el la komunaj nomoj, kvankam ankaŭ multaj aliaj perdrikoj eĉ de tiu genro de Arbofiloj loĝas en tiu insulo) kaj Malajzio. Ties natura habitato estas subtropikaj aŭ tropikaj humidaj arbaroj de malaltaj teroj kaj montararbaroj.

Diference de la plej proksimaj parencoj tiu perdriko havas **grizan bruston** anstataŭ brunan, kio estas kialo por la alternativa komuna nomo.

## Referencoj 
* BirdLife International 2004.  Arborophila sumatrana.   2006 IUCN Ruĝa Listo de Minacataj Specioj. Konsultita la 10an de julio de 2007.

Kategorio:Kokoformaj
Kategorio:Fazanedoj
Kategorio:Birdoj de Azio
Flago de Trinidado kaj Tobago

eta|250px

La **nacia flago de Trinidado kaj Tobago** estis adoptita en 1962. Ĝi estas flago el ruĝa koloro kun nigra bendo kun blankaj bordoj kiu diagonale transiras ĝin. La ruĝo simbolas la afablecon de la popolo kaj la sunlumo. Blanko reprezentas la egalecon kaj la maron. Nigro reprezentas la kuraĝon kaj unuecon de la lando.

Trinidado kaj Tobago
Kategorio:Naciaj simboloj de Trinidado kaj Tobago
Flago de Dominiko

eta|250px|
La **nacia flago de Dominiko** estis adoptita la 3-an de novembro 1978. En la origina versio, la papago Imperia amazono (*Amazona imperialis*) estis en dekstra pozicio (estis ŝanĝita en 1988), kaj la ordo de la stangoj estis malsamaj (flava - blanka - nigra, de supre malsupren, ŝanĝita en 1981). La dek steloj ĉirkaŭantaj la papagon reprezentas la dek paroĥojn de la insulo. La verda koloro simbolas la vegetaĵaron, la flava la indiĝenojn, blanka la akvon kaj nigra la teron.

Dominiko
Kategorio:Naciaj simboloj de Dominiko
Flago de Gujano

eta|250px
La **flago de Gujano**, konata kiel La Ora Sagpinto, estas la flago de Gujano ekde majo 1966 kiam la lando sendependiĝis de Britio. Ĝin dezajnis Whitney Smith, usona flagisto, sed sen la blankaj kaj nigraj linioj, kiujn aldonis proponoj de la Kolegio de Armoj en Britio. La proporcio estas 3:5. La koloroj estas simbolaj: verda por agrikulturo kaj arbaroj, blanka por riveroj kaj akvo, ora por minerala riĉaĵo, nigra por la eltenivo, kaj ruĝa por fervoro kaj dinamiko.

## Historiaj flagoj 
Kiam ĝi estas parto de la brita imperio, la flago de gujano estis brita blua flago kun kolonia kantono. Neoficiala ruĝa versio uziĝis sur la maro. La unua flago ekestis en 1875 kaj ŝanĝiĝis iomete en 1906 kaj 1955. Kiel ĉiuj britaj flagoj, la koloniaj flagoj de Gujano estas ĉiuj je proporcio 1:2.
eta|Flago de Brita Gujano (1875-1906)|centra
centra|eta|Flago de Brita Gujano (1906-1919)
centra|eta|Flago de Brita Gujano (1919-1955)
centra|eta|Flago de Brita Gujano (1955-1966)

## Presidentaj flagoj 
La prezidenta flago de Gujano efektiviĝis per deklaro je la 23a de februaro 1970. Postaj prezidentoj ŝanĝis la deklaron por anstataŭigi la priskribon de la flago por enhavi la prezidantan flagon, kiun tiu volis uzi dum sia daŭro en la posteno.
centra|eta|Presidenta flago de Guyano (1970-1980) de Arthur Chung
centra|eta|Presidenta flago de Guyano (1980-1985) de Presidento Forbes Burnham
centra|eta|Prezidenta flago de Gujano (1985-1992) de Prezidento H. Desmond Hoyte
centra|eta|Prezidenta flago de Gujano (1992-1997) de Prezidento Cheddi B. Jagan
centra|eta|Prezidenta flago de Gujano (1997-1999) de Prezidento Janet Jagan
centra|eta|Prezidenta flago de Gujano (1999-2015) de prezidentoj Bharrat Jagdeo kaj Donald Ramotar
centra|eta|Prezidenta flago de Gujana (2015-2020) de Prezidento David Granger
centra|eta|Prezidenta flago de Gujano (2020-) de Prezidento Irfaan Ali

## Servoj 
centra|eta|Gujana defenda forto
centra|eta|Gujana polico
centra|eta|Gujana mallibereja servo
centra|eta|Gujana fajra servo

## References 
Gujano
Kategorio:Naciaj simboloj de Gujano
Olimpika vilaĝo

**Olimpika Vilaĝo** estas konstruaĵaro ĝenerale trovita en Olimpika Parko, kiu gastigas la delegitarojn de la Naciaj Olimpikaj komitatoj partoprenantaj en Olimpikoj.

## Olimpikaj Vilaĝoj 
[eta|220px|Konstruado de la Olimpika Vilaĝo de la [Vintra Olimpiko 2010 en Vankuvero.]]
eta|dekstra|220px|Olimpika Vilaĝo en Montrealo
eta|dekstra|220px|Olimpika Vilaĝo en Moskvo

### Someraj Olimpikoj 
* Los-Anĝeleso 1932: La unua olimpika vilaĝo de 500 lignaj kabanaoj estis konstruita ĉirkaŭ Baldwin Hills, kaj nur gastigis virajn sportistojn. La virinoj devis gasti ĉe la Hotelo Chapman Park. La vilaĝo estis malkonstruita post la Ludoj.
* Berlino 1936: Ĉirkaŭ 145 konstruaĵoj estis konstruitaj en Wustermark, kaj estis uzita dum 50 jaroj. Nun ĝi estas ruino.
* Melburno 1956: vilaĝo estis konstruita en Heidelberg West.
* Meksikurbo 1968: 904 apartamentoj dividitaj en 29 konstruaĵoj en Miguel Hidalgo.
* Munkeno 1972: kelkaj konstruaĵoj, de 12 al 22 etaĝoj.
* Montrealo 1976: du piramidaj konstruaĵoj, kun 23 etaĝoj. Nun ili estas loĝejaj konstruaĵoj.
* Moskvo 1980: dekses konstruaĵoj kun dekses etaĝoj.
* Los-Anĝeleso 1984: la sportistoj gastis ĉe tri universitatoj - UCLA, USC kaj UCSB.
* Seulo 1988: 21 konstruaĵoj de 24 etaĝoj.
* Barcelono 1992: du konstruaĵoj, de 40 kaj 44 etaĝoj.
* Atlanto 1996: Georgia Institute of Technology kaj Georgia State University
* Sidnejo 2000: nova ĉirkaŭurbo, Newington, fariĝis loĝeja urbo post la Ludoj.
* Ateno 2004: nova ĉirkaŭurbo kun konstruaĵoj de kvar kaj kvin etaĝoj ĉirkaŭ Parnitha. Ankaŭ fariĝis loĝeja urbo post la Ludoj.
* Pekino 2008: Olimpika Vilaĝo de Pequim - 21 konstruaĵoj de ses etaĝoj kaj 20 de naŭ etaĝoj; Royal Park Hotel - por la sportistoj kiuj ludus en Hong Kong.
* Londono 2012: Olimpika Vilaĝo de Londono, kun 3300 apartamentoj.

### Vintraj Ludoj 
* Vintra Olimpiko 1960, en Squaw Valley: kvar konstruaĵoj de tri etaĝoj. Du el ili fariĝis poste loĝejoj.
* Vintra Olimpiko 1980, en Lake Placid: Adirondack Correctional Facility, malliberejo.
* Vintra Olimpiko 1988, en Kalgario (Calgary): hodiaŭ estas parto de Cougar Ridge.
* Vintra Olimpiko 2002, en Sallagurbo (Salt Lake City): Domoj de Universitato de Utaho kaj en Fort Douglas.
* Vintra Olimpiko 2006, en Torino: la olimpika vilaĝo estis konstruita en la urboj Bardonecchia, Sestriere kaj Torino.
* Vintra Olimpiko 2010, en Vankuvero: olimpika vilaĝo pretigita por ricevi pli da 2800 gastigantoj.

## Notoj kaj referencoj 
Vilaĝoj
Kategorio:Vilaĝoj
Landquart

**Landquart** nomo de rivero en Svislando, kaj laŭ la rivero nomiĝas diversaj geografiaj objektoj:

* **Landquart (rivero)** estas rivero en Kantono Grizono, kiu alfluas al Rejno.

* **Landquart GR** estas parto de la komunumo Igis de la distrikto Landquart en Kantono Grizono.
** **Landquart (stacidomo)** estas fervoja stacio en Landquart GR.
** **Landquart Ried (stacidomo)** estas fervoja stacio en Landquart GR.

* **Landquart (distrikto)** estas tribunala distrikto de Kantono Grizono en Svislando.
Poșaga (Alba)

**Poșaga** [poŝaga] (hungare: **Podsága**) estas komunumo en Rumanio nordokcidente de Alba Iulia. Ĝia sidejo estas en Poșaga de Jos. Ĝis 1919 ĝi apartenis al Hungario (Torda-Aranyos vármegye). Administre apartenas al ĝi: Coițești, Incești, Lunca, Orăști, Poșaga de Jos, Poșaga de Sus kaj Săgagea.

## Fonto 
* Magyar nagylexikon, 1-18., 1993-2004, Budapest.
* Loknomvortaro de Transilvanio kaj de Moldavio (Rumanio)

## Eksteraj ligiloj 
* Interaga mapo de distrikto Alba
* Administracia mapo de distrikto 
* Popolnombrado 2002 

Kategorio:Vilaĝoj de Rumanio
Kategorio:Distrikto Alba
Flago de Belizo

eta
La **nacia flago de Belizo** estis adoptita la 21-an de septembro 1981, post atingo de la sendependeco disde Britio. Ĝi konsistas el blua tuko markita de du ruĝaj strioj en la supraj ekstremoj kaj en la centro blanka disko en kiu aperas la blazono de Belizo.

La blua koloro reprezentas la Unuiĝintan Partion. La ruĝaj strioj al la opozicia partio kaj la kvindek folioj la atingo de la povo fare de PUP.

## Pli da informo 
* Cristina Bollini, "Belizo", en VENTO, numero 11, (aŭgusto 2022), pp. 16-18.

Belizo
Kategorio:Naciaj simboloj de Belizo
Rustoperdriko

eta|300ra|

La **Rustoperdriko** (*Caloperdix oculeus*) estas mezgranda birdo de la familio de Fazanedoj de la ordo de Kokoformaj kaj subfamilio de Perdrikenoj. Ĝi apartenas al monotipa genro ***Caloperdix***. Ĝi troviĝas en Indonezio, Malajzio, Birmo kaj Tajlando.

Ties natura habitato estas subtropikaj aŭ tropikaj sekaj arbaroj kaj humidaj arbaroj de malaltaj teroj. Ĝi estas minacata pro habitatoperdo.

La komuna nomo de la specio aludas al ruĝecbrunaj kapo, kolo, brusto kaj subaj partoj, tiuj kun striecaj flankoj. La dorso kaj mallonga vosto estas nigrablankaj striecaj. La flugiloj malhelbrunaj kun nigreca punkteco.

## Referencoj 
* BirdLife International 2004. Caloperdix oculeus. 2006 IUCN Ruĝa Listo de Minacataj Specioj. Konsultita la 10an de julio de 2007.

Kategorio:Kokoformaj
Kategorio:Fazanedoj
Kategorio:Birdoj de Azio
Flago de Sankta Lucio

eta|250px|
La **nacia flago de Sankta Lucio** estis dizajnita de *Dunstan St. Omer*. La blua koloro reprezentas fidelecon, la tropikan ĉielon kaj Karibion. La orkoloro reprezentas prosperon kaj karibian sunon. Nigra kaj blanka estas la miksaĵo de rasoj kiu kreis la identecon de la insulo. La trianguloj reprezentas la monton Pitons, emblemo de la insulo.

Sankta Lucio
Kategorio:Naciaj simboloj de Sankta Lucio
Pitonoj

eta
La **Pitonoj** (el la vorto pinto) estas du vulkanaj montoj en la listo de Monda heredaĵo de Unesko en Sankta Lucio (Karibio). La Granda Pitono estas 771 m, kaj la Malgranda Pitono estas 743 m alta. Ili estas interligitaj per la kresto Pitono Mita. La Pitonoj estas situantaj proksime de la urboj Soufrière kaj Choiseul sur la sudokcidenta marbordo de la insulo. Troviĝinte ĉe la pinto la Pitono Mitan-kresto estas la Hotelo Ladera, ofertante vidaĵon super la Pitongolfo. La loka biermarko de Sankta Lucio estas nomita pro tiuj du montoj kaj ili aperas reprezentitaj en la flago de Sankta Lucio per la trianguloj.

Kategorio:Mondaj heredaĵoj en Sankta Lucio
Kategorio:Montoj en Sankta Lucio
Kategorio:Vulkanoj en Sankta Lucio
Gimnastikejo Maracanãzinho

**Maracanãzinho** estas gimnastikejo inaŭgurita en 1954 kun la nomo Gimnastikejo Gilberto Cardoso (portugale: *Ginásio Gilberto Cardoso*). Lokita en urbo Rio-de-Ĵanejro, Brazilo povas kunsidi 11.800 homoj, kun areo de 22.940 m². Inter la multaj internaciaj eventoj, kiun la Gimnastikejo jam okazigis, estas La Monda Korbopilkada Ĉampeoneco por viroj en 1963 kaj la Monda volejbala Ĉampeoneco por viroj en 1990. Ĝi troviĝas en la flanko de la fama Stadiono Maracanã kaj de la Akvoparko Júlio Delamare.

## Historio 
La areno de *Maracanãzinho* estis inaŭgurita en 1954 kaj ankaŭ okazigis kelkajn prezentaĵojn , kiel Cyndi Lauper, Milton Nascimento, Cirko de Moskvo, Earth, Wind & Fire, *Disney on Ice*, *Holiday on Ice*, Genesis, Dionne Warwick, Midnight Oil, Jackson Five, The Police, Peter Frampton, Cindy Lauper, Roberto Carlos, Gilberto Gil, Rita Lee, Legião Urbana kaj Alice Cooper; En februaro, 1974, la muzikgrupo Secos & Molhados faris historian prezentadon kun pli ol 30 mil spektantoj ene de la gimnastikejo kaj 20 mil ekster la Gimnastikejo. En 1981 la kantistino Simone estis la unua kantistino kiu tute-plenigis la gimnastikejon el spektantoj.

En 1955, Gilberto Cardoso, prezidanto de la teamo Flamengo, estis spektante la finalo de la korbopilkada ĉampeoneco, kiam last-minuta korbo donante al Flamengo la premion fulmis sian koron, kaj li mortis voje al la hospitalo. Ekde tiam, Maracanãzinho ricevis la oficialan nomon de *Gimnastikejo Gilberto Cardoso*.

La Gimnastikejo estas vidata kiel la plej grava loko de Volejbalo en Brazilo.

## Notoj kaj referencoj 
## Vidu ankaŭ 
## Eksteraj ligiloj 
* Complexo do Maracanã 

Kategorio:Rio-de-Ĵanejro
Kategorio:Somera Olimpiko 2016
Kategorio:Sportejoj en Brazilo
Kategorio:Gimnastiko
FC St. Pauli

**FC St. Pauli** estas germana sporta klubo en la libera kaj hansa urbo Hamburgo.Ĝi estis fondita en 1910.

## Divizioj de sporto 
* Futbalo
* Futbalo de blinduloj
* Usona piedpilko
* Rugbeo
* Boksado
* Manpilkado
* Ŝako
* Tabloteniso
* Kegloludo
* Biciklado
* Triatlono

## Futbalo 
### Stadiono 
eta|250ra|la stadiono *Millerntor-Stadion* en Hamburgo
* **Nomo** – *Millerntor-Stadion*
* **Urbo** – Hamburgo
* **Sidlokoj** – 24.487
* **Finkonstruita** – 1963

### Jubileo 
Do 100-jara naskiĝtago de FC St. Pauli, en 2010, la fanklubo *18auf12* registras kanto *One Hundred Beers* (*100 Bieroj*) 
en la muzika studio de Christoph Brüx (Hamburgo).

### Ludistoj 
**Trejnisto :** Holger Stanislawski
* 20ra Benedikt Pliquett
* 20ra Florian Lechner
* 20ra Fabio Morena
* 20ra Carlos Zambrano
* 20ra Bastian Oczipka
* 20ra Rouwen Hennings
* 20ra Florian Bruns
* 20ra Marius Ebbers
* 20ra Charles Takyi
* 20ra Ralph Gunesch
* 20ra Timo Schultz
* 20ra Gerald Asamoah
* 20ra Marcel Eger
* 20ra Markus Thorandt
* 20ra Fabian Boll
* 20ra Max Kruse
* 20ra Richard Sukuta-Pasu
* 20ra Matthias Lehmann
* 20ra Fin Bartels
* 20ra Deniz Naki
* 20ra Carsten Rothenbach
* 20ra Mathias Hain
* 20ra Thomas Kessler
* 20ra Jan-Philipp Kalla
* 20ra Moritz Volz
* 20ra Nils Pichinot
* 20ra Dennis Daube
* 20ra Patrick Meurer
* 20ra Davidson Drobo-Ampem
* 20ra Arvid Schenk

## Eksteraj ligiloj 
* Oficiala retejo de FC St. Pauli

## Referencoj 
St Pauli
Kategorio:Hamburgo
Kategorio:Futbalteamoj fonditaj en 1910